CELEX: 32019D1328
Language: bg
Date: 2019-02-18 00:00:00
Title: Решение (ОВППС) 2019/1328 на Съвета от 18 февруари 2019 година за подписване и сключване на Споразумението между Европейския съюз и Хашемитското кралство Йордания за създаване на рамка за участието на Хашемитското кралство Йордания в операциите на Европейския съюз за управление на кризи

7.8.2019   
               
               
                  BG
               
               
                  Официален вестник на Европейския съюз
               
               
                  L 207/1
               
            
         РЕШЕНИЕ (ОВППС) 2019/1328 НА СЪВЕТА
         от 18 февруари 2019 година
         за подписване и сключване на Споразумението между Европейския съюз и Хашемитското кралство Йордания за създаване на рамка за участието на Хашемитското кралство Йордания в операциите на Европейския съюз за управление на кризи
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 37 от него във връзка с член 218, параграфи 5 и 6 от Договора за функционирането на Европейския съюз,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 13 ноември 2017 г. Съветът одобри решение за разрешаване на започването на преговори за споразумение с Хашемитското кралство Йордания за създаване на рамка за участието на Хашемитското кралство Йордания в операциите на Съюза за управление на кризи, в съответствие с член 37 от Договора за Европейския съюз (ДЕС) и с процедурата, предвидена в член 218 от Договора за функционирането на Европейския съюз (ДФЕС), въз основа на текста на проекта на рамково споразумение за участие, одобрен от Съвета на 23 февруари 2004 г., с възможност този текст да бъде актуализиран в зависимост от договорените впоследствие промени.
                  
               
                     (2)
                  
                  
                     Върховният представител на Съюза по въпросите на външните работи и политиката на сигурност впоследствие договори Споразумение между Европейския съюз и Хашемитското кралство Йордания за създаване на рамка за участието на Хашемитското кралство Йордания в операциите на Европейския съюз за управление на кризи (наричано по-нататък „Споразумението“).
                  
               
                     (3)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението между Европейския съюз и Хашемитското кралство Йордания за създаване на рамка за участието на Хашемитското кралство Йордания в операции на Европейския съюз за управление на кризи се одобрява от името на Съюза.
            Текстът на споразумението е приложен към настоящото решение.
         
         
            Член 2
            Председателят на Съвета се оправомощава да посочи лицето(ата), упълномощено(и) да подпишe(ат) споразумението, с което да бъде обвързан Съюзът.
         
         
            Член 3
            Председателят на Съвета извършва от името на Съюза нотификацията, предвидена в член 17, параграф 1 от споразумението (1).
         
         
            Член 4
            Настоящото решение влиза в сила в деня на приемането му.
         
         
            Съставено в Брюксел на 18 февруари 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.